Մինչ ԵՏՄ մտնելը այդ շուկաները մեզ համար փակ չէին: Բայց ԵՏՄ-ն ենթադրում է թիմային աշխատանք: Նախկինում ոչ մեկը պարտավորված չէր տեխնիկական չափորոշիչներ համահարթեցնել եւ համաձայնեցնել մյուս երկրների հետ: Եթե նախկինում առանձին ընկերություններ իրենց բախտը պիտի փորձեին այդ շուկաներում, այս դեպքում պետական մակարդակով պետք է ջանքերի համադրում լինի: Պետությունը պետք է գործարարներին տեղեկատվություն տա, թե որ երկրում ինչի պահանջարկ կա, եւ որ ճյուղերը պետք է զարգացնել: Թե չէ խորհրդային տարածքում փակ դռներ մեզ համար չեն եղել, եւ մենք կարող էինք շատ ավելի վաղ քայլեր անել: